Reglementarea publicităţii medicamentelor 
şi farmaciilor în Uniunea Europeană
Cadrul legal general în statele membre UE în materia reclamelor la farmacii şi medicamente/produse medicamentoase îl constituie: legea medicamentului/produselor farmaceutice, regulamentele sau codurile organismelor profesionale la nivel naţional, legea concurenţei neloiale, legea societăţilor comerciale, legea publicităţii, legea audiovizualului etc.

În general, în legislaţiile naţionale ale statelor membre, statutul juridic al farmaciei este guvernat de prevederile generale ale legilor societăţilor comerciale, aceasta având ca obiect de activitate comercializarea cu amănuntul a produselor farmaceutice şi fiind condusă de un farmacist-şef, membru al organismului profesional naţional.

În ceea ce priveşte publicitatea medicamentelor, aceasta este reglementată la nivel european prin Codul comunitar cu privire la medicamentele de uz uman (Directiva 2001-83-CE a Parlamentului European şi a Consiliului), implementat de statele membre prin diferite măsuri normative la nivel naţional.
Directiva 2001-83-CE a Parlamentului European şi a Consiliului din 6 noiembrie 2001 de instituire a unui cod comunitar cu privire la medicamentele de uz uman

Titlul VIII - Publicitatea
Directiva defineşte ca publicitate pentru medicamente orice formă de informare la domiciliu, prin contact direct, activităţi de prospectare sau de stimulare destinate să promoveze prescrierea, eliberarea, vânzarea sau consumul de medicamente inclusiv, printre altele, publicitatea destinată publicului larg şi persoanelor calificate să le prescrie sau să le elibereze, vizite ale reprezentanţilor de vânzări produse medicale, distribuirea de mostre, sponsorizarea reuniunilor promoţionale şi a manifestărilor ştiinţifice la care participă persoane calificate să prescrie sau să elibereze medicamente.
Statele membre interzic orice publicitate pentru un medicament pentru care nu a fost acordată o autorizaţie de introducere pe piaţă (această interdicţie nu se aplică în cazul medicamentelor homeopate). Publicitatea pentru un medicament trebuie să încurajeze utilizarea raţională a medicamentului şi să nu inducă în eroare.
Directiva face o distincţie între publicitatea către publicul larg şi publicitatea destinată persoanelor calificate să prescrie sau să elibereze medicamente.
Statele membre interzic publicitatea destinată publicului larg pentru medicamentele care:

· se eliberează numai pe bază de prescripţie medicală;

· conţin substanţe psihotrope sau narcotice;

· nu sunt concepute pentru a fi utilizate fără intervenţia unui medic.

Această interdicţie nu se aplică campaniilor de vaccinare desfăşurate de industrie şi aprobate de autorităţile competente din statele membre.

Este permisă publicitatea destinată publicului larg numai pentru acele medicamente care sunt destinate pentru a fi utilizate fără intervenţia unui medic în scopul diagnosticării sau pentru prescrierea ori monitorizarea tratamentului, cu sfatul farmacistului, în cazul în care este necesar. 

Statele membre interzic distribuţia directă, în scopuri publicitare, a medicamentelor către populaţie. De asemenea, statele membre pot interzice pe teritoriul lor publicitatea destinată publicului larg pentru medicamentele al căror cost poate fi compensat.
Orice publicitate pentru un medicament, destinată publicului larg, trebuie să fie concepută astfel încât să reiasă clar caracterul publicitar al mesajului şi trebuie să cuprindă cel puţin următoarele informaţii:

· denumirea medicamentului;

· informaţiile necesare pentru utilizarea corectă a medicamentului;

· o invitaţie explicită şi lizibilă de a citi cu atenţie instrucţiunile de utilizare.

Directiva interzice includerea în publicitatea destinată publicului larg a oricăror informaţii care:

· dau impresia că o consultaţie medicală sau o intervenţie chirurgicală nu sunt necesare;

· compară medicamentul cu alte tratamente sau alte medicamente;

· sugerează că starea de sănătate normală a utilizatorului poate fi îmbunătăţită prin administrarea medicamentului sau că ar putea fi afectată în cazul în care nu se administrează medicamentul;

· se adresează în exclusivitate sau în principal copiilor;

· fac referire la o recomandare a oamenilor de ştiinţă, a profesioniştilor din domeniul sănătăţii sau a unor persoane care, datorită celebrităţii lor, ar putea încuraja consumul de medicamente;

· sugerează că medicamentul este un produs alimentar, un produs cosmetic sau un alt bun de larg consum;

· sugerează că siguranţa sau eficacitatea medicamentului se datorează faptului că este natural;

· ar putea, printr-o descriere sau o reprezentare detaliată, să conducă la un autodiagnostic eronat;

· fac afirmaţii privind vindecarea, în termeni necorespunzători, alarmanţi sau înşelători;

· utilizează într-un mod inadecvat, alarmant sau înşelător reprezentări vizuale care prezintă modificările organismului uman provocate de boli sau acţiunea unui medicament asupra organismului uman.

Publicitatea destinată persoanelor calificate să prescrie sau să elibereze medicamente (doctori, farmacişti, etc.) trebuie să includă:

· informaţiile esenţiale privind medicamentul;

· clasificarea medicamentului din punctul de vedere al modului de eliberare.

Statele membre pot, de asemenea, să solicite includerea unor informaţii suplimentare: preţul de vânzare sau preţul orientativ, precum şi condiţiile de compensare de către organismele de asigurări sociale.
Orice documentaţie referitoare la un medicament care este prezentată persoanelor calificate să îl prescrie sau să îl elibereze trebuie să includă, pe lângă informaţiile enumerate mai sus, data la care documentaţia a fost revizuită ultima oară. Informaţiile pe care le conţine trebuie să fie exacte, actualizate, verificabile şi suficient de complete.
Directiva conţine, de asemenea, dispoziţii privind formarea reprezentanţilor de vânzări produse medicale şi obligaţiile de informare şi restricţiile pe care trebuie să le respecte în cadrul îndeplinirii activităţii lor (interdicţia de a acorda prime sau avantaje importante ca tehnică de promovare a medicamentelor, limitarea cheltuielilor cu protocolul la prezentările promoţionale, restricţii privind distribuţia de mostre gratuite).
În ce priveşte persoanele calificate să prescrie sau să elibereze medicamente, acestea sunt obligate să respecte interdicţia de a solicita sau de a accepta vreun stimulent interzis prin directivă. 

Statele membre trebuie să se asigure că există metode adecvate şi eficiente de monitorizare a publicităţii pentru medicamente. Aceste metode trebuie să includă posibilitatea persoanelor sau a organizaţiilor de a intenta acţiuni în justiţie sau de a introduce plângeri administrative împotriva formelor de publicitate considerate a fi incompatibile cu directiva.
Titularul autorizaţiei de introducere pe piaţă este ţinut să respecte anumite obligaţii pentru a asigura conformitatea cu directiva (păstrează la dispoziţia autorităţilor sau a organismelor responsabile cu monitorizarea câte o mostră din toate formele de publicitate care provin de la întreprinderea sa, obligaţii specifice de informare etc.).
Statele membre stabilesc sancţiunile care urmează să fie aplicate în caz de încălcare a dispoziţiilor directivei.

FRANŢA
Codul sănătăţii publice

Partea a V-a, Cartea I, Titlul II – Medicamentele de uz uman

Publicitatea pentru medicamentele de uz uman este definită ca reprezentând orice manieră de informare, inclusiv activităţi de prospectare sau de stimulare destinate să promoveze prescrierea, eliberarea, vânzarea sau consumul acestor medicamente, cu excepţia informaţiilor furnizate de farmacişti în exerciţiul funcţiunii lor.
Nu sunt incluse în sfera de aplicare a acestei definiții:

- Corespondenţa, eventual însoţită de un caracter promoţional, necesară pentru a răspunde la o întrebare specifică despre un anumit medicament;

- Informaţiile concrete şi materialele documentare cu privire, de exemplu, la schimbări ale ambalajului, avertismente cu privire la efectele adverse în contextul farmacovigilenţei, precum şi cataloagele de vânzări şi listele de preţuri dacă nu includ informaţii despre produse;

- Informaţiile referitoare la sănătatea umană sau boli umane, cu condiţia să nu existe referiri, nici măcar indirecte, la un medicament.

Publicitatea astfel definită mai sus nu trebuie să fie înşelătoare sau să aducă atingere protecţiei sănătăţii publice. Aceasta trebuie să prezinte medicamentul sau produsul în mod obiectiv şi să promoveze utilizarea corespunzătoare a acestuia. De asemenea, trebuie să respecte prevederile autorizaţiei de introducere pe piaţă, precum şi strategiile terapeutice recomandate de Înalta Autoritate pentru Sănătate.
Nu este permisă publicitatea pentru un medicament în cazul în care acesta este supus unei reevaluări a relaţiei dintre beneficii şi riscuri în virtutea principiilor farmacovigilenţei. Profesioniştii din domeniul sănătăţii sunt informaţi de către fabricant asupra acestei reevaluări. Informaţiile trebuie să fie în conformitate cu cele emise de către Agenţia franceză a securităţii sanitare a medicamentelor. 
Publicitatea pentru un medicament adresată publicului larg este permisă numai în cazul în care medicamentul nu este supus prescripţiei medicale, dacă niciuna dintre formele sale nu este rambursabilă de sistemele de asigurări obligatorii de asistenţă medicală şi dacă autorizaţia de introducere pe piaţă sau de înregistrare nu conţine interdicţii sau restricţii privind publicitatea pentru public, din cauza unui posibil risc pentru sănătatea publică, în special în cazul în care medicamentul nu este potrivit pentru utilizarea fără intervenţia unui medic pentru diagnosticare, iniţiere sau monitorizare a tratamentului.

Publicitatea adresată publiclui larg este permisă pe baza unei autorizaţii de introducere pe piaţă, eliberată de către Uniunea Europeană în conformitate cu Regulamentul (CE) nr 726/2004 al Parlamentului European şi al Consiliului din 31 martie 2004 de stabilire a a procedurilor comunitare privind autorizarea și supravegherea medicamentelor de uz uman şi veterinar şi de instituire a unei Agenţii Europene pentru Medicamente, iar pentru medicamentele a căror autorizaţie de comercializare a fost modificată prin procedura prevăzută de regulament, publicitatea poate fi interzisă sau restricţionată din motivele menţionate la primul paragraf, prin decizie a directorului general al Agenţiei franceze a securităţii sanitare a medicamentelor
.
Fără a aduce atingere primului paragraf, campaniile de publicitate pentru medicamentele menţionate în prevederile legale de mai sus sau pentru vaccinuri şi care fac obiectul unei prescripţii medicale sau sunt rambursabile pot fi adresate publicului larg.   
Campaniile de publicitate non-instituţionale adresate publicului pentru vaccinurile menţionate mai sus sunt permise numai dacă sunt îndeplinite următoarele condiţii:

1. Sunt pe lista de vaccinuri pentru sănătate publică întocmită prin Ordin al Ministrului Sănătăţii cu avizul Consiliului Superior de Sănătate Publică;

2. Conţinutul acestor campanii este în conformitate cu avizul Consiliului Superior pentru Sănătate Publică şi cuprinde clar informaţii minime obligatorii stabilite de acest organism. Aceste informaţii sunt reproduse în întregime, sunt uşor de auzit şi lizibile, în funcţie de forma de publicitate în cauză, sunt pertinente şi în conformitate cu cerinţele specificate prin Ordin al Ministrului Sănătăţii. Publicitatea adresată publicului larg este însoţită, în mod necesar, de un mesaj prudenţă şi de recomandarea de a consulta un medic dacă simptomele persistă.
Publicitatea adresată publicului larg a unui medicament menţionat în articolul L. 5122-6 precum şi campaniile de publicitate pentru vaccinuri sunt supuse unei autorizări prealabile a Agenţiei de Securitate Naţională a medicamentelor şi produselor farmaceutice, denumită Viza de Publicitate. Această viză se eliberează pentru o perioadă care nu depăşeşte durata autorizaţiei de comercializare pentru medicamentele eliberate pe această autorizaţie. În caz de nerespectare a dispoziţiilor legale, viza poate fi suspendată în regim de urgență sau retrasă printr-o decizie motivată a Agenţiei.

GERMANIA

Publicitatea medicamentelor şi produselor farmaceutice este reglementată de Legea privind publicitatea în domeniul sănătăţii (Heilmittelwerbegesetz-HWG), cu ultima modificare în 2013
 şi, complementar, prevederile Legii privind concurenţa neloială, cu ultima modificare în 2013.

HWG se referă la: medicamente, în sensul par.2 din Legea medicamentului; dispozitive medicale, în sensul par.3 din Legea privind dispozitivele medicale; alte mijloace (de exemplu, produse cosmetice), practici, terapii şi obiecte, în măsura în care mesajul publicitar se referă la diagnosticarea, eliminarea sau atenuarea unei boli, a unor defecte fizice sau simptome patologice la oameni sau animale.

HWG interzice publicitatea care conţine declaraţii false despre medicament sau substanţa activă ori alte proceduri diagnostice şi terapeutice, precum şi publicitatea care sugerează o "eficienţă totală" a unui medicament sau a unei metode de tratament.
Publicitatea pentru medicamente care sunt supuse obligaţiei de autorizare şi nu sunt autorizate de legislaţia farmaceutică este ilegală.
Una dintre cele mai importante prevederi ale legii este interzicerea publicităţii de medicamente care se eliberează pe bază de reţetă de către medici sau farmacişti. De asemenea, este interzisă publicitatea medicamentelor care tratează boli generate de agenţi patogeni, boli oncologice, dependenţe (cu excepţia nicotinei) sau complicaţii patologice ale sarcinii, naşterii şi perioadei postpartum.
SUEDIA

Legea privind produsele farmaceutice
 (SFS 1992/859) include o prevedere fundamentală potrivit căreia publicitatea la medicamente trebuie să fie actualizată, reală, echilibrată şi să nu înşele încrederea consumatorului. De asemenea, trebuie să fie compatibilă cu bunele practici de marketing. Legea conţine şi reguli detaliate în acest domeniu. Astfel, produsele farmaceutice care nu sunt autorizate pentru vânzare în Suedia nu pot constitui obiectul publicităţii; în mod similar, publicitatea medicamentelor nu poate fi adresată copiilor şi nici publicitatea medicamentelor care se elibereaza pe bază de reţetă, cu excepţia campaniilor de vaccinare împotriva bolilor epidemice. Mai mult, Agenţia Suedeză a Medicamentului (MPA) a emis un Regulament explicit privind publicitatea produselor farmaceutice de uz uman (LVFS 2009/6).

Adiţional, prevederile legii privind comerţul sunt aplicabile publicităţii oricăror produse şi servicii, inclusiv produse farmaceutice; cerinţa generală fundamentală este aceea că marketingul trebuie să fie compatibil cu bunele practici şi să nu întrunească elementele concurenţei neloiale. De asemenea, există prevederi detaliate privind publicitatea farmaceutică şi în Codul de Etică pentru Industria Farmaceutică
, emis de Asociaţia Suedeză a Industriei Farmaceutice, cu ultima modificare la 1 martie 2015. Deşi nu au forţa juridică, aceste reglementari sunt larg recunoscute şi aplicate atât în domeniul farmaceutic, cât şi de instanţe, în virtutea unui marketing etic şi corect.

� � HYPERLINK "http://eur-lex.europa.eu/legal-content/RO/TXT/?uri=uriserv:l21230" �http://eur-lex.europa.eu/legal-content/RO/TXT/?uri=uriserv:l21230� 


� � HYPERLINK "http://www.legifrance.gouv.fr/affichCode.do;jsessionid=8C733C37349636643612EAC27EBA5875.tpdjo15v_1?idSectionTA=LEGISCTA000006171367&cidTexte=LEGITEXT000006072665&dateTexte=20121204" �http://www.legifrance.gouv.fr/affichCode.do;jsessionid=8C733C37349636643612EAC27EBA5875.tpdjo15v_1?idSectionTA=LEGISCTA000006171367&cidTexte=LEGITEXT000006072665&dateTexte=20121204� 


� � HYPERLINK "http://ansm.sante.fr/Decisions/Injonctions-decisions-de-police-sanitaire-interdictions-de-publicite-Injonctions-et-sanctions-financieres-Interdictions-de-publicite" �http://ansm.sante.fr/Decisions/Injonctions-decisions-de-police-sanitaire-interdictions-de-publicite-Injonctions-et-sanctions-financieres-Interdictions-de-publicite� 


� � HYPERLINK "https://www.bundesgesundheitsministerium.de/fileadmin/dateien/Downloads/Gesetze_und_Verordnungen/GuV/A/Avertising_in_Health_072010.pdf" �https://www.bundesgesundheitsministerium.de/fileadmin/dateien/Downloads/Gesetze_und_Verordnungen/GuV/A/Avertising_in_Health_072010.pdf� 


� � HYPERLINK "http://www.iclg.co.uk/practice-areas/pharmaceutical-advertising/pharmaceutical-advertising-2015/germany" �http://www.iclg.co.uk/practice-areas/pharmaceutical-advertising/pharmaceutical-advertising-2015/germany� 


� � HYPERLINK "https://lakemedelsverket.se/english/overview/Legislation/" �https://lakemedelsverket.se/english/overview/Legislation/� 


� � HYPERLINK "http://service.lif.se/default.aspx?id=63547" �http://service.lif.se/default.aspx?id=63547� 





